SL
C 127/48
Uradni list Evropske unije
11.4.2023
Predlog Tožeče stranke Splošnemu sodišču predlagajo, naj:
— razglasi za ničen izvedbeni sklep Evropske komisije z dne 2. decembra 2022 C(2022) 8645 final, s katerim je odobren strateški načrt SKP 2023-2027 Italije, v delu, v katerem pri navedbi intervencij v zvezi z okoljskimi in podnebnimi obveznostmi (SRA) določa obveznost, s spoštovanjem katere je pogojeno plačilo finančnih prispevkov, prepoved uporabe organskega blata in kateregakoli drugega odpadka, pridobljenega v postopkih R10 v smislu dela IV zakonodajnega odloka št.
152/2006, v kmetijske namene, in določa izključno rabo gnojil, priznanih v smislu Uredbe (EU) št.
2019/1009 in/ali organskih gnojil, katerih sestavni deli so vsebovani v njej.
Tožbeni razlogi in bistvene trditve Tožeče stranke v utemeljitev tožbe navajajo sedem tožbenih razlogov.
1.
Prvi tožbeni razlog: kršitev Uredbe (EU) št.
2021/2115 (1) in obvestila Evropske komisije „Ensuring availability and affordability of fertilizers – COM (2022) 590 final“ z dne 9. novembra 2022.
— Uredba (EU) št.
2021/2115 glede dodeljevanja kmetijskih subvencij ne vsebuje nobene določbe, ki bi prepovedovala uporabo organskega blata in njegovih proizvodov, katerih uporaba se ravno v okviru SKP vzpodbuja s strani Komisije, ki je nazadnje v sporočilu „Ensuring availability and affordability of fertilizers – COM (2022) 590 final“ z dne 9. novembra 2022 izrazila svoje jasno stališče v prid uporabi blata v kmetijstvu.
2.
Drugi tožbeni razlog: kršitev Direktive 2008/98/ES (2) in Direktive 2018/851/EU (3), načel krožnega gospodarstva in Direktive 86/278/EGS (4) ter Uredbe (EU) št.
2019/1009 (5) z dne 5. junija 2019.
— Splošna prepoved uporabe organskega blata z uporabo v kmetijstvu, ki je vsebovana v nacionalnem strateškem načrtu SKP 2023-2027, ki ga je potrdila Komisija, in posledična prikrajšanost te uporabe v primerjavi z gnojili iz Uredbe (EU) št.
2019/1009, je jasno v nasprotju z razvojnim modelom, ki trenutno obstaja na ravni Skupnosti, in ki temelji na „krožnem gospodarstvu“ ter predelavi odpadkov za proizvodnjo energije, tudi s ciljem ohranite naravnih virov in ne upošteva niti dejanskega in bistvenega neizvajanja Uredbe (EU) št.
2019/1009 v Italiji, niti okoliščine, da se s slednjo, poleg tega, da z njo ni bila niti implicitno razveljavljena Direktiva 86/278/EGS, ohranja celovitost italijanske ureditve v zvezi z gnojili (zakonodajni odlok 75/2010).
3.
Tretji tožbeni razlog: kršitev Direktive 86/278/EGS in izkrivljanje trga ter konkurence v škodo gospodarskih subjektov, dejavnih na področju pridobivanja organskega blata.
— Splošna prepoved uporabe organskega blata z uporabo v kmetijstvu vodi k nedopustnemu in neutemeljenemu izkrivljanju konkurence, s čemer ni kršena le Direktiva 86/278/EGS, temveč je kršen tudi položaj drugih gospodarskih subjektov na trgu v sektorju predelave organskega blata s tem, da so v primerjavi z proizvajalci drugih organskih in kemičnih gnojil v slabšem položaju.
4.
Četrti tožbeni razlog: kršitev člena 296, drugi pododstavek, PDEU, Uredbe (EU) št.
2021/2115 in Direktive 86/278/EGS.
Neobstoj preiskave izkrivljanja dejstev, neupoštevanje zahtev, protislovje, očitna nelogičnost, različno obravnavanje in zelo pomanjkljiva obrazložitev.
— Strateški načrt SKP, ki ga je potrdila Komisija v delu, v katerem je prepovedana uporaba organskega blata in drugih odpadkov, ki so pridobljeni v postopkih R10 in gnojil, ki niso zajeti z Uredbo (UE) št.
2019/1009, je popolnoma neutemeljen, kar kaže na to, da zadevni pogoji niso izpolnjeni in da so bile kršene določbe v zvezi z uporabo organskega blata v kmetijstvu, zaradi česar so druga gnojila obravnavana drugače.